கேள்வி: நோங்கமைதேம் ரத்தன்பாலா தேவி - சொந்த வாழ்க்கையும், பின்னணியும் பற்றி நீங்கள் என்ன அறிந்துள்ளீர்கள்?
பதில்: 1999 பிப்ரவரி 12, அன்று இந்தியாவின் மணிப்பூர் மாநிலம், பிஷ்ணுபூர், மணிப்பூர் மாவட்டத்தின் நம்போல் கதோங்கில் பிறந்தார். இவர் விளையாட்டாக தன் வீட்டருகே வசித்த சிறுவர்களுடன் கால்பந்து விளையாட ஆரம்பித்தார். படிப்படியாக, அந்த விளையாட்டில் இவரது ஆர்வம் அதிகமானது. இவரின் தந்தை, ஒரு தனியார் நிறுவனத்தில் வாகன ஓட்டுநராக இருந்தார். பண நெருக்கடி இருந்தபோதிலும் கால்பந்தில் தனது மகள் சிறந்து விளங்க ஆதரித்தார். ஒரு நாள் இந்திய மகளிர் கால்பந்து அணியில் விளையாட வேண்டும் என்ற விருப்பத்திற்காக தேவி, இம்பால் உள்ள விளையாட்டு ஆணையத்தின் பயிற்சி முகாமில் சேர்ந்தார். அங்கு பயிற்சியாளர்களும், பயிற்சி வசதிகளும் இருந்தன. ஆனால் போட்டிகளில் பங்கேற்க அவர்களிடம் ஒரு குழு இருக்கவில்லை. எனவே, போட்டி அதிகம் இல்லாததால், தேவி உள்ளூர் காங்சப் சாலை இளைஞர் உடல்நலம் மற்றும் விளையாட்டுச் சங்கத்தில் சேர வேண்டிய கட்டாயம் ஏற்பட்டது. இங்கு இவர் சிறப்பான பயிற்சி வசதிகளையும் ஓஜா ஜாபாவில் ஒரு திறமையான பயிற்சியாளரையும் கண்டறிந்தார். இங்கு அளிக்கப்பட்ட பயிற்சி இவரது கால்பந்து திறன்களையும் நுட்பங்களையும் மேம்படுத்த உதவியது. இவர் பல்வேறு உள்நாட்டு போட்டிகளில் தனது சொந்த மாநிலமான மணிப்பூருக்காக விளையாடத் தொடங்கினார். தனது விளையாட்டு வாழ்க்கையில் இந்த அளவிற்கு முன்னேற காங்சப் சாலை இளைஞர் உடல்நலம் மற்றும் விளையாட்டுச் சங்கத்தின் பயிற்சியாளரும் தனது தந்தையின் ஆதரவுமே காரணம் என்று தேவி கூறுகிறார்.